
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere.

Reţelele de alimentare cu apă şi canalizare existente nu acoperă toate zonele construite, situaţie întâlnită şi în zona Plopi - Timireazev. Această deficienţă impune realizarea unei reţele de alimentare cu apă pe strada Grădinarilor şi realizarea unei reţele de canalizare pe străzile : Cocorilor, Grădinarilor, Calistrat Hogaş şi George Topârceanu.
Menţionăm că în conformitate cu Protocolul de Colaborare nr.  SC2006-015319/28.07.2006 încheiat între Municipiul Timişoara şi cetăţenii domiciliaţi pe strada Grădinarilor , Protocolul de Colaborare nr.  SC 2006-012609/23.06.2006 încheiat între Municipiul Timişoara şi cetăţenii domiciliaţi pe strada Cocorilor, Protocolul de Colaborare nr. SC2006-024083/28.11.2006 încheiat între Municipiul Timişoara şi cetăţenii domiciliaţi pe străzile : Calistrat Hogaş şi George Topârceanu achiziţionarea tubulaturii necesare realizării reţelelor de alimentare cu apă şi canalizare se va face de către cetăţenii domiciliaţi  pe aceste străzi.

Valoarea totală a investiţiei ,,Extinderi reţele de apă - canal -  zona Plopi Timireazev ” este estimată la   1.328.754,1 lei (cu TVA), respectiv 387.448,3 Euro (1 EURO=3,4295 lei la data de 08.12 .2006).

Având în vedere faptul că finanţarea obiectivului ,,Extinderi reţele de apă - canal -  zona Plopi Timireazev ” se face din bugetul local, Capitolul ,,Alimentări cu apă”, propunem aprobarea studiului de fezabilitate conform proiectului P 22/2006 întocmit de S.C.  DELTA PROJECT  S.R.L.

